recursal/SuperWikiNEXT-32B huggingface dataset:
**شیخ فہد القاضی** (ولادت: ت 1957 - وفات: 12 نومبر 2019ء) سعودی عرب کے اسلامی عالم، جج اور ماہر تعلیم تھے جو شدید نمونیا کی وجہ سے جیل میں انتقال کر گئے۔ وہ صحوہ تحریک اور کمیٹی برائے پروموشن آف ویوٹ اینڈ دی پریوینشن آف وائس سے وابستہ تھے۔  امام محمد ابن سعود یونیورسٹی کے سابق طالب علم تھے۔

2013 میں انھوں نے سعودی وزیر تعلیم کے اس فیصلے پر اعتراض کیا تھا جس میں طالبات کو گھوڑوں کی دوڑ میں شرکت کی اجازت دی گئی تھی۔

ابتدائی زندگی اور تعلیم
-----------------------

شیخ زاہد العابد المحطاصب ابی عبد اللہ فہد بن سلیمان بن محمد القادی 1377 ہجری میں ریاض میں پیدا ہوئے۔ ہائی سکول سے فارغ التحصیل ہونے کے بعد اس نے مدینہ کی اسلامی یونیورسٹی میں ایک سمسٹر پڑھا اور پھر امام محمد بن سعود اسلامی یونیورسٹی سے فارغ التحصیل ہوئے۔

گرفتاری
-------

وہ شاہی عدالت کو خفیہ مشورے کا خط بھیجنے کے بعد ستمبر 2016 سے حراست میں تھا۔   اکتوبر 2019 میں ، اسے چھ سال قید کی سزا سنائی گئی۔ اسے عبد العزیز طریفی ، ابراہیم السکران اور محمد الحذیف کے ساتھ گرفتار کیا گیا۔

وفات
----

قاضی 12 نومبر کو نمونیا کی وجہ سے سعودی جیل میں انتقال کر گئے۔ ان کے اہل خانہ نے طبی لاپروائی کے نتیجے میں ان کی موت کا ذمہ دار حکام کو ٹھہرایا۔  انھیں 13 نومبر 2019 کو سپرد خاک کیا گیا اور لوگوں کی بڑی تعداد نے ریاض کی الراجی مسجد میں ان کی نماز جنازہ میں شرکت کی۔

حوالہ جات
---------

1. 1 2 3  "Prominent sheikh dies in Saudi prison"۔ 14 نومبر 2019  تحقق من التاريخ في: `|date=` (معاونت)
2. ↑  "Muslim cleric jailed for writing advice letter to Saudi king dies in prison"
3. ↑  "Saudi Imam Dies in Jail 3 Years After Sending Letter to the King"
### نام و نسب

'*ابوبکر احمد بن موسیٰ بن مردویہ بن فورک بن موسیٰ بن جعفر الاصبہانی، **آپ اصفہان کے بڑا محدث ، عظیم مفسر، تاریخ دان اور کتاب الامالی کے مصنف،تھے اور حدیث نبوی کے راویوں میں سے ایک بڑے محدث تھے۔ آپ کو** ابن مردویہ کہتے ہیں۔ **آپ کو اپنے پہلے دادا کی نسبت، جیسا کہ وہ اپنے دوسرے دادا کی** نسبت سے ابن فورک کہلاتے تھے۔ **آپ کو اپنے پوتے سے ممتاز کرنے کے لیے** ابن مردویہ عظیم **کہا جاتا ہے**  اور آپ'***کا عرفی نام ابن فورک اور دیگر علما کے ساتھ مشترک ہے: ابوبکر محمد بن الحسن ابن فراق الاصفہانی** کی وفات متوفی 405 ہجری ہے اور ابوبکر عبد اللہ ابن محمد بن فورک ابن عطاء اصفہانی کی وفات متوفی 370ھ ہے۔

### ولادت

آپ کی ولادت 323ھ میں ہوئی ۔ ان کے والد ابی عمران سے روایت ہے کہ انھوں نے ابراہیم بن معاذ سے حدیث سنی اور ان کے والد کا انتقال 356 ہجری میں ہوا ۔ ان سے روایت ہے: ابو بکر محمد بن ابراہیم المستملی العطار، ابو عمرو عبد الوہاب، ابو القاسم عبدالرحمن، حافظ ابن مندہ کے دو بیٹے، ابو الخیر محمد بن احمد بن القاضی ابو منصور بن شکرویہ، ابو بکر محمد بن الحسن بن محمد بن سلیم اور سلیمان بن ابراہیم الحافظ، احمد بن عبدالرحمن الذکوانی ، ابو عبد اللہ القاسم بن الفضل ال ثقفی، ابو مطیع محمد بن عبدالواحد الصحاف اور بہت سی تخلیقات ہیں۔

### تصانیف

* + المستخرج على صحيح البخاري. ذكره الذهبي في سير أعلام النبلاء
	+ التشهد وطرقه وألفاظه: في مجلد صغير. ذكره الذهبي في سير أعلام النبلاء
	+ تفسير القرآن: في سبع مجلدات. ذكره الذهبي
	+ الأمالي؛ وقد فقد معظمها وطبع ثلاثة منها
	+ حديث الطير، ذكره ابن كثير في البداية والنهاية
	+ حديث السبيل، ذكره ابن كثير في تفسيره
	+ كتاب العلم، ذكره الذهبي في سير أعلام النبلاء وابن حجر في الإصابة
	+ أولاد المحدثين، ذكره ابن حجر في تقريب التهذيب
	+ التاريخ، ذكره ابن حجر في لسان الميزان
	+ كتاب لم يرد في سير اعلام النبلاء هو  **مناقب علي بن ابي طالب** پر مشتمل ہے۔ اور مزید چار سے زائد کتابوں میں **عبد الرزاق ہرزالدین کے حاشیے کا اضافہ کیا۔** شہر قم میں دار الحدیث کی طرف سے سو صفحات پر مشتمل شائع کیا گیا ہے اس کتاب کو۔ اور اس کا انحصار شیعہ علما جیسے درویش برہان الاربیلی اور دیگر کی کتابوں میں موجود اقتباسات پر ہے اور ابن مردویہ سنیوں کے گروہ کے بڑے عالم دین تھے، اور آزاد دستاویزات کے ساتھ اسے دوبارہ شائع کی گئی۔

### وفات

آپ کا وصال رمضان المبارک سن 410 ہجری میں ، ستاسی سال کی عمر میں ہوا۔

حوالہ جات
---------

1. ↑  سير أعلام النبلاء، الأجزاء 7-16
2. ↑  مقدمة المؤلف المعاد كتابته "المناقب" آرکائیو شدہ 2018-12-08 بذریعہ وے بیک مشین
3. ↑  ابن مردويه أحمد بن محمد المكتبة الشاملة آرکائیو شدہ 2017-07-15 بذریعہ وے بیک مشین
بنگش افغانوں کا ایک قبیلہ ہے۔ وادی کوہاٹ سے کرم ایجنسی تک اس قبیلے کی تین شاخیں بائے زئی، میران زئی اور اسماعیل زئی آباد ہیں۔ پاکستان کے علاقہ ہنگو کوہاٹ اور کرم ایجنسی میں جبکہ اکثریت افغانستان کے صوبوں پکتیا , پکتیکا , غزنی اور خوست میں ان کی اکثریت ہے۔ بنگش قبائیل کی سر زمین پہاڑی علاقہ رہی ہے۔ بنگش قبائیل خاندانی طور پر انتہائی امیر ہیں۔ مغلوں سے ان کی کئی لڑائیاں ہوئیں لیکن جب خوشحال خان خٹک اور مغلوں میں لڑائی ہوئی تو بنگشوں نے مغلوں کا ساتھ دیا جس کے باعث خوشحال خان خٹک ان سے ناراض ہو گیا ۔

تاریخ
-----

بنگش عرب قبیلے سے تعلق رکتھے ہیں۔ جو افغانستان میں آکر آباد ہو گئے۔ ( سید اسماعیل شاہ بنگش ) جو بنگش قبائیل کا سردار تھا۔ وہ صحابی رسول صلى الله عليه وسلم ( خالد بن ولید ) کا داماد تھا۔ جو انتہائی بہادر تھا۔

وجہ تسمیہ
---------

یہ قبیلہ بہت جابر تھا۔ جس کے خلاف اٹھتا اس کی بیخ کنی کر ڈالتا اس لیے **بن کش** (جڑ سے اکھاڑنے والا) کہلایا۔ جبکہ کچھ مورخین کے مطابق بنگش کا مطلب ہیں **( شیر )** مرورِ زمانہ سے یہ لفظ **بنگش** ہو گیا۔

فرخ آباد کے نواب
----------------

فرخ آباد کے بنگش قبیلہ سے تعلق رکھنے والے نوابوں نے اس علاقہ کی تاریخ میں اہم کردار ادا کیا۔ ان کا جد امجد محمد خان بنگش تھا۔

زبان
----

بنگش قبائیل سو فیصد پشتون ہیں۔ ان کی زبان کرلانی لہجہ کی پشتو ہے۔ لیکن ان کے پشتو کی ایک علاحدہ پہچان ہے۔

بنگش مشاہیر
-----------

* غلام اسحاق خان
* افضل بنگش
* محبت خان بنگش
*
صاحبزادہ حافظ پیر محمد عمر نقشبندی مجددی معروف روحانی بزرگ حضرت پیر محمد عنایت احمد نقشبندی المعروف حضور گنج عنایت کے صاحبزادے اور باباجی سید میرطیب علی شاہ بخاری المعروف حضرت صاحب کرماں والے رح کے خلیفہ اور نوجوان اسلامک اسکالر ہیں۔

ولادت
-----

صاحبزادہ پیر محمد عمر نقشبندی کی ولادت 14 جولائی 2005 میں حضرت پیر محمد عنایت احمد نقشبندی المعروف حضور گنج عنایتکے ہاں ہوئی

بیعت و خلافت
------------

صاحبزادہ محمد عمر نقشبندی معروف اسلامی بزرگ حضرت سید محمد اسماعیل شاہ بخاری المعروف حضرت کرماں والے رح کے پوتے باباجی سید میر طیب علی شاہ بخاری کے مرید ہیں۔ صاحبزادہ محمد عمر نقشبندی کو کئی سلاسل میں خلافت و اجازت حاصل ہے اور سلسلہ عالیہ نقشبندیہ میں اپنے والد گرامی اور اپنے شیخ بابا جی سید میر طیب علی شاہ بخاری رح سے خلافت حاصل ہے.

سجادہ نشینی
-----------

صاحبزادہ محمد عمر نقشبندی کو ان کے والد گرامی حضور گنج عنایت سرکار کے حکم اور سجادہ نشین آستانہ عالیہ حضرت کرماں والا شریف باباجی سید میر طیب علی شاہ صاحب کی اجازت سے آستانہ عالیہ حضور گنجِ عنایت سرکار کا سجادہ نشین منتخب کیا گیا۔ الحمدللّٰہ آپ آستانہ عالیہ کا انتظام و نصرام دور جدید سے ہم آہنگ کرتے ہوئے اپنے بزرگوں کے نقش قدم پر چلتے ہوئے بہترین انداز میں دیکھ رہے ہیں

تعلیم وتربیت
------------

بچپن سے ہی آپ دینی و روحانی مزاج سے سرشار ہیں۔ 2019 میں قرآن مجید حفظ کیا مزید قرآن مجید تفسیر کے ساٹھ پڑھا اس کے بعد میٹرک کے امتحانات دینے کے بعد درس نظامی کا آغاز کیا، نیز ابھی دینی و دنیاوی تعلیم جاری ہے

حوالہ جات
---------
**مرزا عثمان علی بیگ** (9 جنوری 1904ء - 1992ء)، ایک پاکستانی سفارت کار اور نوآبادیاتی ہندوستانی پولیٹیکل سروس میں گھڑسوار افسر تھے۔

سیرت
----

مرزا عثمان علی بیگ 9 جنوری 1904ء کو بمبئی میں پیدا ہوئے، وہ سر مرزا عباس علی بیگ (1859-1932) کے بیٹے تھے اور ان کی تعلیم کلفٹن کالج ، برسٹل  اور رائل ملٹری کالج، سینڈہرسٹ سے ہوئی۔  انھیں جنوری 1924ء میں سیکنڈ لیفٹیننٹ کے طور پر ہندوستانی فوج میں کمیشن دیا گیا تھا، انھوں نے ہندوستان میں ایک برطانوی آرمی رجمنٹ میں ایک سال گزارا اور پھر مارچ 1925ء میں ہندوستانی فوج میں شمولیت اختیار کی۔ انھوں نے دسمبر 1930ء تک 7ویں لائٹ کیولری کے ساتھ خدمات انجام دیں، جب وہ انڈین پولیٹیکل سروس (آئی پی ایس) میں تعینات ہوئے۔  آئی پی ایس کے ساتھ اس نے شمال مغربی سرحدی صوبے میں سبی ، ژوب ، مکران اور پشاور میں خدمات انجام دیں۔ انھوں نے دوسری جنگ عظیم کے دوران برٹش انڈین آرمی کے حصے کے طور پر یورپ اور برما میں کئی مختلف مہمات میں حصہ لیا۔  جنوری 1941ء میں، بطور سٹی مجسٹریٹ، پشاور ، شمال مغربی سرحدی صوبہ، انھیں برطانوی سلطنت کے آرڈر کا رکن مقرر کیا گیا۔

کردار
-----

مئی 1943ء میں وہ نووا گوا میں ہندوستان میں پرتگالی املاک کے لیے قونصل کے طور پر اور پھر پونڈیچیری میں ہندوستان میں فرانسیسی اسٹیبلشمنٹ کے قونصل کے طور پر مقرر ہوئے۔ اس کے بعد انھوں نے درج ذیل کردار ادا کیے: 

* امریکا کے لیے ہندوستان میں ایجنٹ جنرل کا پہلا سیکرٹری 1946ء
* واشنگٹن ڈی سی میں قونصلر پاکستان ایمبیسی 1947-1949 (انچارج ڈی افیئرز ایڈ عبوری 1947ء)
* کینیڈا میں پاکستان کے لیے قائم مقام ہائی کمشنر 1949ء
* امریکا میں پاکستانی سفارت خانے میں وزیر، واشنگٹن ڈی سی 1950-1951
* سیکرٹری خارجہ، کراچی 1951-1952
* ہائی کمشنر برائے کینیڈا 1953-1958
* سیکرٹری جنرل سینٹو 1 جنوری 1959 - 31 دسمبر 1961۔

ذاتی زندگی
----------

انھوں نے ایک انگریز خاتون جولیٹ جمیل (1911-2003) سے شادی کی۔ ان کا ایک چھوٹا بھائی تھا، مرزا راشد علی بیگ (1905-1979) جو آزادی کے بعد ہندوستان کے لیے ایک سفارت کار تھا۔ ان کا انتقال فروری 1992ء کو لندن میں ہوا۔

حوالہ جات
---------

1. ↑  "An Alliance Personified; Mirza Osman Ali Baig"۔ The New York Times۔ 8 October 1959
2. ↑  "Clifton College Register" Muirhead, J.A.O. p356: Bristol; J.W Arrowsmith for Old Cliftonian Society; April, 1948
3. ↑  Clifton College Register 1862-1925
4. ↑  January 1931 Indian Army List
5. ↑  History of services of officers holding gazetted appointments under the foreign and political department. Corrected up to 1st July 1935.
6. ↑  London Gazette 1 January 1941
7. ↑  Boardman Family Tree website.
8. ↑  Also cited in Kumaraswamy, "Beyond the Veil: Israel-Pakistan Relations". آئی ایس بی این 965-459-041-7

 Tel Aviv: Tel Aviv University, Jaffee Center for Strategic Studies. (2000). PR.  آرکائیو شدہ (Date missing) بذریعہ inss.org.il (Error: unknown archive URL)
9. ↑  "International Organizations A-L"
**کوہاٹ سرنگ** انڈس ہائی وے کا ایک اہم حصہ ہے۔

کوہاٹ ٹنل( پاک جاپان فرینڈشپ ٹنل ) جنوبی اضلاع کے لوگوں کا حکومت سے ایک بہت دیرینہ مطالبہ، جس پر 1999ء میں جاپان کے تعاون سے کام شروع ہوا۔

1.89 کلومیٹر طویل اس ٹنل منصوبے کو 2003ء جون میں مکمل کر کے ٹریفک کے لیے کھول دیا گیا۔ اس سے جہاں کوہاٹ سمیت باقی جنوبی اضلاع کا پشاور سے فاصلہ کم ہوا وہیں بڑی گاڑیوں کو بھی سہولتیں ہوئی ہیں۔ اس سے پہلے کوتل بائی پاس پر ان گاڑیوں کے لیے بہت مشکل حالات ہوتے تھے۔ اس ٹنل کی وجہ سے وقت اور جان ومال کی بھی بچت ہوئی ہے۔

24 فروری، 2008ء کو دہشت گردوں نے اس ٹنل کے راستے سیکیورٹی فورسز کے لیے سپلائی لے کر جانے والے ٹرکوں کے ایک قافلے پر حملہ کر دیا۔ یہ سپلائی جنوبی وزیرستان جا رہی تھی۔ 27 فروری کو فوج نے آرٹلری، ہیلی کاپٹرز اور ہیوی مشین گنوں کی مدد سے 24 دہشت گردوں کو مار کر ٹرکوں کو بازیاب کرا لیا۔ اس کے بعد سے ٹنل کا کنٹرول فوج کے پاس ہے۔

یہ ٹنل انڈس ہائی وے کا ایک اہم حصہ ہے جو کوتل بائی پاس کا متبادل اور شہروں کے درمیان میں فاصلے کم کرنے کا ذریعہ ،علاقے کی معیشت اور ٹریفک صورت حال کی بہتری میں بھی مددگار ہے۔

اس ٹنل پر 6626.75 ملین روپے لاگت آئی اور یہ منصوبہ 48 ماہ میں مکمل ہوا۔

ٹنل کی دونوں جانب ٹنل تک رسائی کے روڈ کی ٹوٹل لمبائی 29.8 کلومیٹر ( شمالی حصہ 7.7 کلومیٹر جبکہ جنوبی حصہ 22.1 کلومیٹر ) ہے۔

ٹنل کی لمبائی 1.89 کلومیٹر جبکہ چوڑائی 10.3 میٹر ( بلیک ٹاپ 7.3 میٹر اور کارنر 3 میٹر ) ہے۔
علامہ **میر غلام احمد کشفی** 5 جنوری 1911 میں جموں وکشمیر کے ضلع بارہ مولا کے علاقہ بانڈی پورہ موضع داچھی گام کے علاقہ کھوئی ہامہ کے علم دوست میر خاندان میں پیدا ہوئے، آپ کے والد ماجد کا نام میر محمد سلطان صاحبؒ تھا جو ایک صوفی منش بزرگ اور کشمیری زبان کے بلند پائیہ صوفی شاعر تھے، علامہ کشفیؒ میٹرک امتحان سری نگر سے پاس کرنے کے بعد دینیات کی طرف مائل ہوئے اور پنجاب یونیورسٹی سے مولوی فاضل، ادیب فاضل، منشی فاضل اور علوم السنہ الشرقیہ میں سندات حاصل کیں، تحریک آزادی کشمیر کے ابتدائی دور میں آل انڈیا کشمیر کمیٹی نے آپ کو میر پور، کوٹلی اور راجوری کے علاقوں میں تحریک آزادی کشمیر کی نشر و اشاعت کے لیے مقرر کیا۔

ادبی و تعلیمی خدمات
-------------------

علامہ کشفی عتیق کاشمیری کے قلمی نام سے انقلاب، سیاست اور زمیندار جیسے کثیرالاشاعت مسلم روزناموں میں رپورٹیں بھیجتے رہے، 1931 کشمیر کمیٹی نے آپ کو اپنے ترجمان ہفت روزہ اصلاح سری نگر کا ایڈیٹر مقرر کیا، اصلاح اس زمانے میں کہنہ مشق اور جہاندیدہ صحافی و اپنے زمانے کے ثقہ ادیب پروفیسر علم الدین سالک کی نگرانی میں شائع ہوتا تھا، انھوں نے علامہ کشفی کی جاندار اور بیدار مغز تحریروں سے متاثر ہو کر انھیں اس جریدے کا ایڈیٹر مقرر کیا دو سال بعد انھوں نے کشمیر کے محکمہ تعلیم میں بطور مدرس ملازمت اختیار کی اور اس سلسلے میں بھمبر، اودہم پور اور سری نگر کے ہائی سکولوں میں تعینات رہے، سری نگر قیام کے دوران میں علامہ کشفی نے ہفت روزہ خدمت میں بھی کام کیا اور سری نگر کے دوسرے اخبارات کے لیے بھی لکھنے کے علاوہ سیاست کشمیر میں بھی اپنی خدمات سر انجام دیتے رہے۔ اس دوران میں آپ نے ثانوی تعلیم کے کے لیے فارسی صرف و نحو و کمپوزیشن مرتب کی جسے الحیات، بک سیلر حبہ کدل، سری نگر نے شائع کیا۔

کتابیات
-------

* وفیات ناموران پاکستان ،ڈاکٹر محمد منیر احمد سلیچ ،لاہور، اُردو سائنس بورڈ،2006ء، ص 578
**سکم کرکٹ گراؤنڈ** رنگپو ، پاکیونگ ڈسٹرکٹ ، سکم میں ایک کرکٹ اسٹیڈیم ہے۔ یہ سکم کا سرکاری کرکٹ گراؤنڈ ہے جو سکم کی حکومت نے 2002ء میں سکم کرکٹ ایسوسی ایشن کو 20 سال کے لیے لیز پر دیا تھا۔ یہ گراؤنڈ 1997ء میں قائم کیا گیا تھا جب سکم انڈر 16 اور بہار انڈر 16 کے درمیان **وجے مرچنٹ ٹرافی** کا میچ کھیلا گیا تھا۔  اس سے قبل یہ گراؤنڈ سکم مائننگ کارپوریشن کا تھا اور اسے 2002ء میں سکم کرکٹ ایسوسی ایشن کے حوالے کر دیا گیا تھا تاکہ اسے کرکٹ اسٹیڈیم کے طور پر تیار کیا جا سکے۔ 2022ء تک اسٹیڈیم مکمل طور پر فعال ہے اور مائننگ کرکٹ اسٹیڈیم نومبر سے دسمبر 2022ء میں 3**رنجی ٹرافی** ، 3**سی کے نائیڈو ٹرافی** میچ اور **کوچ بہار ٹرافی کے** 2 میچوں کی میزبانی کرے گا۔

حوالہ جات
---------

1. ↑  Scorecard
2. ↑  "For first time Sikkim to host Ranji Trophy matches, Himalayan state allotted three fixtures"۔ nenow.in
3. ↑  "Sikkim to host 3 Ranji Trophy matches for the first time"۔ currentaffairs.adda247.com
4. ↑  Rangpo recce for cricket big league
5. ↑  Rangpo Mining cricket ground changed into the jungle due to the negliency of the department
**گڈا** یا **گوڈا** بھارت کے صوبہ جھارکھنڈ کا ایک ضلع گڈا کا صدر مقام ہے۔ یہ ضلع قدرتی دھاتوں سے مالامال ہے۔ یہاں ایشیا کی مشہور کوئلہ کان للمٹیا ہے جس کے کوئلے سے دو بجلی گھر کہلگاؤں اور فرکا چلتے ہیں۔

گوڈا ضلع رقبہ 2110 مربع کیلومیٹر ہے۔ 2011ء کی مردم شماری کی رو سے یہاں کی آبادی 861,000 ہے۔ اس ضلع کا کوئی ریل رابطہ نہیں ہے۔ قریب ترین ریلوے اسٹیشن ہنس دیہا ہے۔ یہاں کے لوگوں کا ذریعہ معاش زراعت ہے۔ یہاں دھان، گیہوں اور مکئی اگتا ہے۔ یہاں سنتھال قبیلے کے لوگ رہتے ہیں۔ یہاں پر غیر قبائلی اور شہری لوگ بھی موجود ہیں۔

جغرافیہ
-------

**گڈا** اس کی اوسط بلندی 77 میٹر (252 فٹ) ہے۔ **گڈا** 25 مئی 1983 کو غیر منقسم بہار کے 55 ویں ضلع کی حیثیت سے معرض وجود میں آیا۔ 15 نومبر 2000 کو ریاست جھارکھنڈ میں بہار کی تقسیم کے بعد ، یہ جھارکھنڈ کے 18 اضلاع میں سے ایک تھا۔ قومی شاہراہ 133 (NH-133) گوڈا شہر سے گزرتی ہے

آبادیات
-------

2011 کی مردم شماری کے مطابق ، [2] **گڈا** کی مجموعی آبادی 1،311،382 تھی۔ مردوں کی آبادی 54٪ اور خواتین 46٪ ہیں۔ **گڈا** کی اوسط شرح خواندگی 57.68٪ ہے ، جو قومی اوسطہ 74.4 فیصد سے کم ہے: مرد خواندگی 69.56٪ اور خواتین کی خواندگی 44.90٪ ہے۔ **گڈا** میں ، آبادی کا 15٪ اس 6 سال سے کم عمرکی ہے۔

تاریخ
-----

ضلع **گڈا** 17 مئی 1983 کو سنتھال پرگنا کے پرانے ضلع سے بنا تھا جسے تقسیم کی سطح تک بڑھا دیا گیا تھا۔ موجودہ سنتھال پرگنا ڈویژن 5 اضلاع پر مشتمل ہے ، یعنی۔ **گڈا** ، دمکا ، دیوگھر ، صاحب گنج اور پاکوڑ۔ **گڈا** (م) ، ضلع کا واحد قصبہ ، ضلع **گڈا** اور **گڈا** سب ڈویژن کا صدر مقام ہے۔ **گڈا** 1981 کی مردم شماری تک غیر منقسم سنتھال پرگنا ضلع کا ایک حصہ تھا۔ بعد میں ، سنتھال پرگنا کا پرانا **گڈا** سب ڈویژن الگ ہو گیا اور ایک نیا ضلع بن گیا۔ سنتھال پرگنا ضلع 1845-55 کے سنتھال بغاوت کے نتیجے میں بھاگل پور اور بیر بھوم کے کچھ حصوں سے بنایا گیا تھا۔ **گڈا** ضلع میں اس وقت آٹھ بلاک شامل ہیں: مہرما ، مہگاواں ، بواریجور ، پتھرگاما ، **گڈا** ، سندرپہاڑی ، پوڑياہاٹ ، بسنترائے اور ٹھاکر گنگٹی۔ **گڈا** ضلع کا واحد شہر ہے۔ ضلع کے اندر اندر 2311 دیہات ہیں۔

ضلع **گڈا** کسی بھی ریلوے ٹریک سے خالی نہیں ہے۔ بہت سے دیہات اب بھی بجلی سے محروم ہیں اور لوگ کھیتی باڑی کے لیے پانی کی کمی کا شکار ہیں۔ زیادہ تر باشندے کسان ہیں۔

حوالہ جات
---------

1. ↑
تفصیلی مضمون کے لیے **اسلامی اقتصادی نظام** ملاحظہ کریں۔

|  |
| --- |
| 
**اسلامی فقہ**
 |
| 
**زمرہ جات**
 |
| * **اسلامی اقتصادی نظام**
	+ سود کی ممانعت
	+ قمار کی ممانعت
	+ غرر کی ممانعت
	+ اسلامی زر (پیسہ)
		- طلائی دینار
		- نقرئی درہم
	+ ودیعہ (بینک کا متبادل)
	+ اسلامی وکالہ
	+ اسلامی آزاد بازار
	+ اسلامی نجکاری
	+ اسلامی میزانیہ یا بجٹ
	+ اسلامی تجارت
	+ بیت المال
	+ اسلامی محصول
		- زکات
		- جزیہ
		- نصاب
		- خمس
		- صدقہ
			* وقف
	+ اسلامی اصول برائےبنیادی ضروریات زندگی یعنی کفالت عامہ
	+ اسلامی بینکاری
		- سود
		- مرابحہ
		- تکافل
		- صکوک
		- وراثت
	+ اسلامی اقتصادی تاریخ
	+ اسلامی معاشیات
* **سیاسی**
* **ازدواجی**
* **تعزیرات**
* **اسلامی آداب**
* **الہیاتی اسلامی فلسفہ**
* **حفظان صحت**
* **عسکری**
 |
| 

---

یہ خانہ: * view
* talk
* edit
 |

**اسلامی نجکاری** (انگریزی:Islamic Trade) قرآن، حدیث اور فقہی اصولوں کے مطابق داخلی اور بین الاقوامی تجارت کو کہا جاتا ہے۔ اسلام ميں تجارت پر خاصہ زور ديا گيا ہے چاہے وہ ملکی ہو يا بين الاقوامی۔   
 ايک حديث ميں آتا ہے کہ
" رزق کے دس ميں سے نو حصّے تجارت ميں ہے ۔"   

مزيد فرمايا کہ "سچے اور امانت دار تاجر کا حشر نبيوں اور صديقوں اور شہيدوں کے ساتھ ہو گا ۔"   

تجارت ميں ترغيب کے ساتھ ساتھ اسلام تجارت کو دو بڑے حصوں ميں بانٹتا ہيں ايک حلال تجارت اور دوسرا حرام تجارت۔ حرام تجارت ميں سودی تجارت، شراب کی تجارت، سؤر کے گوشت وغيرہ کی تجارت وغيرہ شامل ہيں جبکہ سود، قمار، سٹے بازی اور دھوکا وغيرہ سے پاک تجارت کو حلال تجارت کہا جاتا ہے۔   

مسلمان ممالک کے اندر ايک جگہ سے دوسری جگہ سامان تجارت لے جانے پر کوئی محصول وصول نہيں کيا جائے گا۔ اور جيسا کہ اسلام ميں کوئی سرحدات مسلمان علاقوں کے درميان نہيں ہيں لہٰذا تمام اسلامی ممالک کو ايک ہونا چاہيے ليکن موجودہ دور ميں ايسا نہيں لہٰذا مسلمان ممالک کے درميان مال تجارت کی درآمدات و برآمدات پر کوئی محصول وصول نہيں کيا جائے گا۔ اور رہی بات غیر مسلم ممالک سے تجارت کی، تو جو ممالک مسلمان ممالک کی اشياء پر محصول وصول نہيں کريں گے تو ان کے مال تجارت پر محصول وصول نہيں کيا جائے گا اور جوممالک مسلمان ممالک کے مال تجارت پر محصول لگاتے ہيں تو ان ممالک کے مال تجارت پر محصول لگايا جائے گا۔ لہٰذا اسلام کے ملکی اور بين الاقوامی تجارت کی قوانين کے نفاذ سے ملکی اور بين الاقوامی تجارت نہايت سہل ہو جائے گی اور چھوٹے سے چھوٹے تاجر کو اپنا مال دوسرے ممالک کی منڈيوں ميں بيچنے کا موقع مل جائے گا اور بين الاقوامی تجارت ميں بيسوں گنا اضافہ ہو جائے گا جس سے ہر چيز کی قيمت نہايت کم ہو جائے گی ۔

مزید دیکھیے
-----------

* اسلامی اقتصادی نظام
* اسلامی معاشیات
* اسلامی نجکاری

حوالہ جات
---------

1. ↑  کنزالعمال
2. ↑  ترمذی
3. ↑  Muhammad Sharif Chaudhry (2003)۔ "Fundamentals of Islamic Economic System: Islamic Trade"۔ MuslimTents.com۔ اخذ شدہ بتاریخ 11 دسمبر 2014
**جیسیکا ہینوک** سرے، انگلینڈ میں پیدا ہوئیں، آپ ایک انگلش اداکارہ ہیں۔ یہ مشرقی ایشیائی پس منظر رکھنے والی پہلی اداکارہ ہے جنھوں نے برطانوی ٹی وی سیریز میں مرکزی کردار ادا کیا ، بچوں کے شو کا نام Spirit Warriorsہے ۔ اس کے علاوہ یہ مشہور زمانہ HBO کی ڈراما سیریز گیم آف تھرونز میں نائمیریا سینڈکا رول ادا کرچکی ہیں، اسٹار وارز دی فورس اویکنز (Star Wars: The Force Awakens) میں بھی انھوں نے کام کیا ہے اور نیٹ فلکس ڈراما سیریل آئرن فسٹ (Iron Fist) اور ڈیفینڈرز (The Defenders) میں بھی نمایاں کردار ادا کر چکی ہیں۔ابتدائی زندگیجیسیکا کی والدہ سنگاپوری چینی ہیں اور ان کے والد زیمبیائی انگریز ہیں، ناول نگار ہیں اور فائٹ بیک سیریزکے متعدد ناول شائع بھی ہوچکے ہیں۔

جیسیکا کی ابتدائی تربیت ریڈروفس تھیٹر اسکول اور نیشنل یوتھ تھیٹر میں ہوئی۔ ریڈروفس تھیٹر اسکول میں کیٹ ونسلیٹ اور ڈینی ہارمر بھی زیر تربیت رہ چکے ہیں۔پیشہ ورانہ زندگیسال 2009 میں یہ اعلان ہوا کہ بی بی سی کے ایک ڈرامہیک ڈراما سیریز Spirit Warriors میں مرکزی کردار جیسیکا ادا کریں گی، وہ پہلی مشرقی ایشیائی پس منظر رکھنے والی اداکارہ بن گئیں جنھوں نے کسی برطانوی ٹی وی سیریز میں مرکزی کردار ادا کیا۔ اس ٹی وی شو کے لیے مارشل آرٹس کی ایک قسم ووشو میں تربیت حاصل کرنا پڑی، اس ٹی وی شو نے متعدد ایوارڈ جیتے جن میں براڈکاسٹ ایورڈ 2011 بھی شامل ہے۔
سال 2013 کے اوائل میں جیسیکا نے Running on the Cracks سے پروفیشنل تھیٹر کی دنیا میں قدم رکھا جو جولیا ڈونلڈسن کی ایک کتاب پر مبنی تھا۔ دا ٹائمز کے ایلن ریڈکلف نے کارکردگی کو بہترین اور کم بیان کی گئی لکھا۔

2015 میں جیسیکا نے مشہور ٹی وی سیریز گیم آف تھرونز کے پانچویں سیزن میں کردار ادا کیا جو ساتویں سیزن تک جاری رہا۔
اسٹار وارز دی فورس اویکنز (Star Wars: The Force Awakens) میں ایکس ونگ پائلٹ جیس پاوا کا کردار ادا کیا، سکرین پر کردار کا وقت کم ہونے کے باوجود پرستاروں میں بہت مقبول ہوا۔
2017 میں جیسیکا ڈراما سیریز Fortitude کے دوسرے سیزن میں جلوہ گر ہوئیں، اس کے علاوہ نیٹ فلکس کی ٹی وی سیریز آئرن فسٹ میں کولین ونگ کا کردار ادا کیا۔ گوآئرن فسٹ کی عمومی ریٹنگ منفی رہی مگر جیسیکا کی کارکردگی کو سراہا گیا اور اسی بنا پر ڈیفنڈر سیریز میں ان کے کردار کو جگہ مل سکی۔
2017 کے اواخر میں جیسیکا ورائٹی رسالے کے بہترین ابھرتے ہوئے ستارے کی فہرست میں شامل رہیں۔
جیسیکا ہینوک اب فاکس اسٹوڈیو کی فلم انڈر واٹر میں جلوہ گر ہوں گی۔

### فلم

| سال | عنوان | کردار | نوٹس |
| --- | --- | --- | --- |
| 2014 | *Balsa Wood* | Scotty | مختصر فلم |
| 2015 | *Dragonfly* | Paula Reid | فلم |
| 2015 | *اسٹار وارز: دی فورس آواکنس* | Jessika Pava  | فلم |
| 2016 | *The Heart of the Forest* | Akira | مختصر فلم |
| 2016 | *The Headhunter* | Aiko Koo | مختصر فلم |
| 2017 | *Rice on White* | Elena | فلم |
| 2017 | *Newness* | Joanne | فلم |
| 2018 | *Yo! My Saint* | Muse | مختصر فلم |
| 2018 | *Baliko* | Mara | مختصر فلم |
| 2019 | *Underwater* | Emily | فلم |

حوالہ جات
---------

1. ↑  این کے سی آر - اے یو ٹی شناخت کنندہ:  — اخذ شدہ بتاریخ: 3 مارچ 2023
2. ↑  Jamie Lovett (November 26, 2014)۔ "Star Wars: The Force Awakens Adds Jessica Henwick To Cast"۔ Comicbook.com۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 27 اکتوبر 2018  الوسيط `|url-status=` تم تجاهله (معاونت)
3. ↑  "It's the Resistance!"۔ StarWars.com۔ 2016-05-02۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 21 دسمبر 2016  الوسيط `|url-status=` تم تجاهله (معاونت)
**ڈاکٹر سید معین الرحمٰن** (پیدائش: 5 نومبر، 1942ء - وفات: 15 اگست، 2005ء) اردو زبان کے نامورنقاد، ادیب، محقق اور گورنمنٹ کالج لاہور میں شعبہ اردو کے پروفیسر تھے۔ وہ غالب پر تحقیق کے حوالے شہرت رکھتے تھے۔ ان کی تصانیف **نقوشِ غالب، غالب اور انقلابِ ستاون، بازیافت غالب، جامعات میں اقبال کا تحقیقی و توضیحی مُطالعہ، اُردو ڈراما - فن اور منزلیں، جہانِ اقبال** اور **غالب کا علمی سرمایہ** اردو ادب میں بلند مقام رکھتیں ہیں۔

حالات زندگی
-----------

سید معین الرحمٰن 5 نومبر، 1942ء کو بھٹنڈہ، ریاست پٹیالہ، صوبہ پنجاب (برطانوی ہند) میں پیدا ہوئے۔ 1959ء میں بہاول کالج بہاولنگر سے انٹرمیڈیٹ، 1961ء میں اردو کالج کراچی سے بی اے، 1963ء میں اردو لا کالج کراچی سے ایل ایل بی، 1964ء میں جامعہ کراچی سے ایم اے (اردو)،1972ء میں جامعہ سندھ سے پی ایچ ڈی کی سند حاصل کیں۔ وہ گورنمنٹ کالج بہاولنگر میں شعبہ اردو کے لیکچرار مقرر ہوئے۔ 1965ء میں اورینٹل کالج لاہور میں اردو کے لیکچرار، 1967ء سے 1973ء تک ایف سی کالج لاہور میں اردو زبان کے لیکچرار، 1974ء سے 1981ء تک گورنمنٹ کالج فیصل آباد میں پروفیسر و صدر شعبہ اردو، 25 فروری 1981ء سے 4 نومبر 2002ء تک گورنمنٹ کالج لاہور میں پروفیسر و صدر شعبہ اردو کی حیثیت سے خدمات انجام دیں۔ وہ شعبہ اردو گورنمنٹ کالج لاہور کے مجلے **تحقیق نامہ** کے مدیر بھی رہے۔ ڈاکٹر معین الرحمٰن 4 نومبر 2002ء کو گورنمنٹ کالج لاہور سے ڈین فیکلٹی آف آرٹس کے منصب سے سبکدوش ہوئے۔

تصانیف
------

ڈاکٹر معین الرحمٰن کثیر التصانیف مصنف تھے۔ وہ غالب اور اقبال پر تحقیق کے حوالے سے شہرت رکھتے تھے۔ ان کی مندرجہ ذیل تصانیف شائع ہو چکی ہیں:

* بابائے اُردو - احوال و آثار (1962ء)
* نقدِ عبدالحق (1968ء)
* اشاریۂ غالب (1969ء)
* قائد اعظم اور لائل پور (1972ء)
* غالب اور انقلابِ ستاون (1974ء)
* جامعات میں اقبال کا تحقیقی و توضیحی مطالعہ (1977ء)
* غالب پیمائی
* غالب کا علمی سرمایہ (1989ء)
* اُردو تحقیق یونیورسٹیوں میں (1989ء)
* نقوشِ غالب (1995ء)
* بابائے اردو، خدمات اور فرمودات (1996ء)
* تحقیق نامہ غالب (1998ء)
* دیوانِ غالب نسخہ خواجہ (1998)
* یادگارِ عبد الحق (2002ء)
* آپ بیتی رشید احمد صدیقی (ترتیب)
* سید وقار عظیم
* غالبیات کا تحقیقی مطالعہ
* مطالعۂ یلدرم
* جہانِ اقبال
* لطائفِ غیبی
* دل کی کتاب (ترتیب)
* اُردو ڈراما - فن اور منزلیں
* فورٹ ولیم کالج
* بازیافت غالب
* سرفراز اقبال

وفات
----

ڈاکٹر معین الرحمٰن 15 اگست 2005ء کو لاہور میں وفات پا گئے۔ ان کی آخری آرام گاہ قبرستان میانی صاحب، لاہور میں ہے۔

حوالہ جات
---------

1. ↑  ڈاکٹر سید معین الرحمٰن، بائیو ببلوگرافی ڈاٹ کام، پاکستان
2. 1 2  ڈاکٹر محمد منیر احمد سلیچ، وفیات مشاہیر لاہور، قلم فاؤنڈیشن انٹرنیشنل، لاہور، 2018ء، ص 374
3. 1 2  ایم آر شاہد، لاہور میں مدفون مشاہیر (جلد دوم)، الفیصل ناشران و تاجرانِ کتب، لاہور، جون 2008ء، ص 81
گولڈن سوئی سلائی اسکول طالبان کے دور میں افغانستان کے شہر ہرات میں خواتین کے لیے قائم زیر زمین اسکول تھا۔ اسکول کے زیر زمین ہونے کی وجہ طالبان کی طرف سے متعارف کرائے گئے اسلامی قانون کے تحت خواتین کو کھلے عام تعلیم حاصل کرنے کی اجازت نہ ہونا تھا  ۔

تاریخ
-----

1996میں ہرات کی ادبی حلقے سے تعلق رکھنے والی خواتین لکھاریوں نے ہرات کے سلائی حلقوں کے نام سے ایک گروہ بنایا۔جس نے گولڈن سوئی سلائی اسکول قائم کیا ۔
عورتیں ہفتے میں تین بار اسکول جاتی تھیں ، بظاہر سلائی کرنے کے لیے لیکن اس کی بجائے ہرات یونیورسٹی کے ادب کے پروفیسرز کی طرف سے دیے گئے لیکچر سنتیں تھیں
نگرانی پر ب باہر کھیلنے والے بچے معمور تھے جو گروہ کو خبردار کر دیتے اگر مذہبی پولیس کے لوگ قریب آجاتے اس طرح انھیں اپنی کتابیں چھپانے اور سلائی کا سامان لینے کا وقت مل جاتا تھا ۔ ہرات کے دی سلائی سرکلز کی مصنف کرسٹینا لیمب کے مطابق ہرات شاید طالبان کے ماتحت سب سے زیادہ مظلوم علاقہ رہا ہے ، کیونکہ یہ ایک مہذب شہر تھا اور زیادہ تر شیعہ آبادی پر مشتمل تھا جسے ، دونوں طالبان گروہ پسند نہیں کرتے و2و اس نے ریڈیو فری یورپ کو بتایا:
"وہ اپنے برقعوں میں سامان اور قینچی سے بھرے بیگ لے کر پہنچتیں ان کے نیچے نوٹ بک اور قلم ہوتے۔ اور ایک بار جب وہ اندر داخل ہو گئے ، سلائی سیکھنے کی بجائے ، وہ دراصل شیکسپیئر اور جیمز جوائس ، دوستویوسکی اور ان کی اپنی تحریر کے بارے میں بات کرتے یہ ایک زبردست خطرہ تھا جو وہ لے رہے تھے۔ اگر وہ پکڑے جاتے تو وہ کم از کم قید اور تشدد کا شکار ہوتے۔ شاید پھانسی بھی دے دی جاتی" و2و

حوالہ جات
---------

1. ↑  "The Taliban's War on Women" آرکائیو شدہ 2007-07-02 بذریعہ وے بیک مشین, Physicians for Human Rights, August 1998, accessed 29 July 2010.
2. ↑  Synovitz, Ron. "Afghanistan: Author Awaits Happy Ending To 'Sewing Circles Of Herat'", *Radio Free Europe*, March 31, 2004, accessed 29 July 2010. Also see Lamb, Christina. "Woman poet 'slain for her verse'", *The Sunday Times*, November 13, 2005.
ارم ذات العماد کے آثار
**ارم ذات العماد** (ارم ستونوں والا شہر) یا زبانِ عام میں صرف ارم (عربی میں   **إرَم ذات العماد** اور انگریزی میں Irem, Ubar, Wabar یا Iram of the Pillars) قدیم عرب قوم عاد کے مرکزی شہر کا نام تھا۔ یہ شہر طوفانِ نوح کے کافی بعد بسا اور زبردست ترقی کر گیا۔ اس وقت لوگ طوفانِ نوح کو بھول کر دوبارہ شرک اور بت پرستی کی طرف راغب ہو گئے تھے۔ اس قوم پر حضرت ھود علیہ السلام کو نبی بنا کر بھیجا گیا تھا۔ جب اس قوم نے شرک اور بت پرستی ترک نہ کی تو اللہ نے عذاب نازل کر کے اسے تباہ کر دیا۔ اس قوم کے تذکرے کو کہانی سمجھا جاتا تھا مگر اسی صدی میں اس شہر کے آثار برآمد ہوئے ہیں جو الربع الخالی کے اس حصے میں ہے جو آج کل عمان میں شامل ہے۔ اس کے آثار 1984 میں خلائی شٹل چیلینجر کی مدد سے دریافت کیے گئے۔ یہ شہر 3000 سال قبل مسیح سے لے کر پہلی صدی عیسوی تک اونٹوں کے اس کاروانی راستے پر آباد تھا جہاں سے ھند، عرب اور یورپ تک تجارت کی جاتی تھی اور یہ اپنے زمانے کا ایک تجارتی مرکز تھا۔ روایت ہے کہ یہ شہر ایک عظیم طوفان سے تباہ ہوا۔ اسے ایک ہزار ستونوں کا شہر کہا جاتا ہے۔ اس کے ستون بہت اونچے تھے۔

**ارم** نام لیا جاتا ہے شداد کی جنت کا جس کا ذکر قرآن کی اس آیت میں ہے

* إِرَمَ ذَاتِ الْعِمَادِ
* ارم کے ستونوں والے

بعض مفسرین نے فرمایا کہ ارم اس جنت کا نام ہے جو عاد کے بیٹے شداد بن عادنے بنائی تھی اور اسی کی صفت ذات العماد ہے کہ وہ ایک عظیم الشان عمارت بہت سے عمودوں پر قائم ہونے چاندی اور جواہرات سے تعمیر کی تھی تاکہ لوگ آخرت کی جنت کے بدلے اس نقد جنت کو اختیار کر لیں مگر جب یہ عالیشان محلات تیار ہو گئے اور شداد نے اپنے روسائے مملکت کیساتھ اس میں جانیکا ارادہ کیا تو اللہ تعالیٰ کا عذاب نازل ہوا یہ سب ہلاک ہو گئے اور وہ محلات بھی مسمار ہو گئے (قرطبی)
شدادنے جنت کا ذکر سنا۔ تو کہنے لگا میں ایسی جنت بناتا ہوں۔ اس نے عدن کے کسی صحرا میں ارم شہر تین سو سال میں بنوایا۔ اس کی عمر نو سو سال تھی۔ یہ بہت بڑا شہر تھا۔ اس کے مکانات سونے چاندی کے بنے تھے۔ اور زبر جدویا قوت کے ستون عما رات کے اندر دیے گئے۔ اس میں قسم قسم کے درخت اور نہریں بھی تھیں۔ جب اس کی تعمیر مکمل ہو چکی تو وہ اہل مملکت کو لے کر اس کی طرف چل دیا۔ جب ایک دن رات کا سفر رہ گیا۔ تو اللہ تعالیٰ نے ان پر آسمان سے چیخ بھیج کر ہلاک کر دیا۔

حوالہ جات
---------

1. ↑  تفسیر معارف القرآن مفتی محمد شفیع سورۃ الفجرآیت 7
2. ↑  تفسیر مدارک التنزیل،ابو البرکا عبد اللہ النسفی سورۃ الفجر آیت7
3. ↑  تاریخ اسلام از سید نجم الحسن کراروی
**علامہ ابن حسن جارچوی** (پیدائش: 21 اپریل، 1904ء - وفات: 16 جولائی، 1973ء) پاکستان سے تعلق رکھنے والے اردو کے ممتاز شعیہ عالم دین، شعیت پر متعدد کتب کے مصنف، ماہر تعلیم، تحریک پاکستان کے کارکن اور آل انڈیا مسلم لیگ کی ورکنگ کمیٹی کے رکن تھے۔

نسب نامہ: علامہ سید ابن حسن جارچوی ابن سید مہدی حسن ابن سید شفاعت علی ابن سید تراب علی ابن سید ببر علی ابن سید ہدایت علی ابن سید قیام الدین ابن سید حسام الدین ابن سید ناصر خورد ابن سید بھکاری شاہ ابن سید تاج الدین ابن سید ناصر کلاں ابن سید خان میر ابن سید علی سبزواری ابن سید علاء الدین ابن سید محمد ابن سید جلال بحقی ابن سید علی نوری ابن سید محمد مولائی ابن سید محمد اکبر مودودی ابن سید شاہ علی ابن سید شاہ محمد علی‌ نقی ابن سید شاہ محمد نقی کربلائی ابن سید ابو محمد حسن ابن سید شاہ حسن روشن چراغ ابن امام علی الرضا علیہ السلام

حالات زندگی
-----------

ابن حسن جارچوی 21 مارچ 1904ء کو جارچہ، ضلع بلند شہر، اترپردیش میں پیدا ہوئے تھے۔ پانچ برس کی عمر میں والد کا سایہ سر سے اٹھ گیا، چنانچہ ان کی پرورش ان کے نانا نے کی۔ انھوں نے رام پور اورینٹل کالج سے مولوی فاضل اور منشی فاضل، میرٹھ سے انٹرنس، لاہور سے ایف اے، بی اے، ایم اے اور ایم او ایل اور علی گڑھ مسلم یونیورسٹی سے بی ٹی کی سند حاصل کی۔ 1931ء سے 1938ء تک وہ جامعہ ملیہ کالج دہلی میں استاد رہے۔ 1938ء میں محمود آباد آ گئے جہاں وہ راجہ صاحب محمود آباد کے اتالیق رہے۔ 1948ء سے 1951ء تک شیعہ ڈگری کالج لکھنؤ کے پرنسپل رہے پھر یکم اکتوبر 1951ء کو پاکستان منتقل ہو گئے۔ تحریک پاکستان کے دوران وہ آل انڈیا مسلم لیگ کی ورکنگ کمیٹی کے رکن رہے۔ وہ ان دو افراد میں سے ایک تھے جنہیں قائد اعظم محمد علی جناح نے کرپس مشن کے سامنے بڑے فخر کے ساتھ پیش کیا تھا کہ اس مشن کو تخلیقِ پاکستان کا دینی پس منظر سمجھا سکیں۔ علامہ جارچوی نے پاکستان آنے کے بعداہلِ خانہ، اکابرین ، دوستوں اور مولانا محسن علی عمرانی کے مشورے سے عملی سیاست کا سلسلہ بھی جاری رکھا، تحریر و تقریر سے بھی منسلک رہے اور درس و تدریس سے بھی وابستہ رہے۔ وہ کراچی یونیورسٹی میں **شعبہ تھیالوجی** کے پہلے استاد تھے اور یہ شعبہ انہی کی کوششوں سے وجود میں آیا تھا۔ عمر کے آخری حصے میں انھوں نے **انسٹی ٹیوٹ آف اسلامک اینڈ کلچرل ریسرچ** کے نام سے ایک ادارہ بنانے کا منصوبہ بنایا۔ اس مقصد کے لیے زمین بھی حاصل کرلی گئی تھی مگر عمر نے وفا نہ کی ۔

ابن حسن جارچوی نے متعدد کتابیں بھی یادگار چھوڑیں جن میں **فلسفۂ آلِ محمد، شہیدِ نینوا، بصیرت افروز مجالس، علی کاطرز جہانبانی، جدید ذاکری** اور **مقدمہ فلسفۂ آلِ محمد** شامل ہیں۔ اس کے علاوہ انھوں نے **زوال رومۃ الکبریٰ** کے حصہ اسلام کو بھی اردو میں منتقل کیا تھا جو شائع ہو چکا ہے۔

تصانیف
------

* جدید ذاکری
* علی کاطرز جہانبانی
* فلسفۂ آلِ محمد
* شہیدِ نینوا
* مقدمہ فلسفۂ آلِ محمد
* بصیرت افروز مجالس
* زوال رومۃ الکبریٰ (حصہ اسلام کا اردو ترجمہ)

وفات
----

علامہ ابن حسن جارچوی 16 جولائی، 1973ء کو کراچی، پاکستان میں وفات پاگئے۔ وہ کراچی میں واقع انسٹی ٹیوٹ آف اسلامک کلچر اینڈ ریسرچ کے احاطے میں سپردِ خاک ہیں۔

مزید دیکھیے
-----------

* برصغیر میں شیعیت
* کشمیر میں تاراج ِشیعہ
* لاہور کی عزاداری
* لکھنؤ کی عزاداری

حوالہ جات
---------

1. 1 2 3  عقیل عباس جعفری: پاکستان کرونیکل، ص 376، ورثہ / فضلی سنز، کراچی، 2010ء
**ڈاکٹر حمیرا اویس شاہد** (انگریزی: Humaira Awais Shahid) پنجاب اسمبلی کی دو مرتبہ منتخب رکن، ایک صحافی اور انسانی حقوق کی علمبردار کے طور پر جانی جاتی ہیں۔ وہ اُس قانون سازی کا حصّہ رہیں جو انسانی حقوق کی خلاف ورزیوں کے خلاف ہوتی رہیں ہیں۔ وہ پنجاب اسمبلی کی واحد رکن ہیں جنھوں نے پرائیوٹ رکن کی حیثیت سے ایک قانون منظورکروایا۔ اس مقصد کے حصول کے لیے انھیں چار سال کا عرصہ لگاجسکے دوران انھیں حکومتی انتظامیہ اور کیبنٹ کی مخالفت کا سامنا رہا۔
 انکا بنایا ہوا قانون "منی لینڈنگ ایکٹ 2007؁ ء" پنجاب کے اندر نجی سود خوری کو ممنوع قرار دیتا ہے۔ اِس قانون کو خیبر پختونخوا کی صوبائی اسمبلی نے بھی اپنے صوبے میں نافذ کیا ہے۔ وہ پارلیمنٹ میں تیزاب پھینکنے کے واقعات، زبر دستی کی شادی، سماجی روایات، ونی اور عورتوں کے حقوق کے لیے آواز بلند کرتی رہی ہیں۔ انھوں نے بہت سے مسائل کے خلاف مہم چلائی جیسے کہ عورتوں کی معاشی آزادی، اسلام کا معاشی نظام، زراعت، فوڈ سیکیورٹی، تیزاب پھنکنے کے واقعات، قبائلی رسومات جیسا کہ غیرت کے نام پر قتل، زبردستی کی شادی، زیادتی، جہیزاور گداگری، بچوں کی عصمت فروشی، پولیس کی اصلاح، خواتین کے لیے پالیسی اور ترقی، اسلامک مائیکرو انوسٹ منٹ اور فنانس پروجیکٹ۔ آپ کی کتاب *قربانی اور خلاف ورزی* ( Devotion and Defiance) کو عالمی شہرت حاصل ہوئی۔

وہ پاکستان میں "ربا" کے خلاف جدوجہد میں نمایاں کردار ادا کر رہی ہیں۔ حال ہی میں لاہور ہائی کورٹ اور وفاقی شرعی عدالت میں ربا کے خلاف درخواست دی ہے۔ وہ متبادل اسلامی معاشی نظام کو پیش کر رہی ہیں۔

تعلیم
-----

 باوڈن کالج (Bowdoin college) نے 2012 میں انھیں" "ڈاکٹر آف ہیومن لیٹر"کی، اعزازی ڈگری سے نوازا۔
انھوں نے انگریزی ادب میں ماسٹر کیا۔ اور انگریزی ایم فل میں اپنا نصابی کام مکمل کیا۔ اور حال ہی میں اپنے ایم۔ فل پر کام کر رہی ہیں۔ ان کی کتاب "Devotion and defiance" کو ڈبلیو، ڈبلیو نورٹن نے مارچ 2014 میں شائع کیا۔
 یہ کتاب خواتین کے حقوق کی خلاف ورزی اور سیاست میں ان کو پیش آنے والے تجربے کا احاطہ کرتی ہے۔ صحافت میں بحیثیت ایڈیٹر اور انگریزی روزنامہ "دی پوسٹ" میں تین سال تک میگزین ایڈیٹر کے طور پر کام کرنے سے اُنہیں پاکستان میں میڈیا اور نیوز مینجمنٹ کو سمجھنے میں مدد ملی۔
 2009-2010 جب وہ ہاورڈ یونیورسٹی میں تھیں تو انھوں نے خواتین پر ہونے والے گھریلو تشدد، اس کی مذہبی وجوہات اور اس میں اسلام کو بطور آلہٰ کار استعمال کرنے پر تحقیق کی۔ وہ ان لوگوں میں شامل رہیں جنہو ں نے امریکی کانگریس میں خواتین کے خلاف تشدد کابل پیش کیا۔ وہ مختلف یونیورسٹیوں اور فارمنر پر انتہا پسندی، اسلام، جہوریت، خواتین کے مسائل اور انسانی حقوق پر لیکچرز دیتی ہیں۔

== مزید دیکھیے ==\* پاکستان

حوالہ جات
---------

1. ↑
2. ↑  "T'Devotion and Defiance: My Journey in Love, Faith and Politics' by Humaira Awais Shahid"۔ واشنگٹن پوسٹ۔ اخذ شدہ بتاریخ 18 دسمبر 2014
3. ↑  "Humaira Shahid on the five fundamental rights given to women by Islam"۔ Prospect Magzine۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 18 دسمبر 2014  الوسيط `|url-status=` تم تجاهله (معاونت)
4. ↑  "Commencement: 2015 Honorands"۔ 03 اپریل 2015 میں اصل سے آرکائیو شدہ۔ اخذ شدہ بتاریخ 29 مارچ 2015  الوسيط `|url-status=` تم تجاهله (معاونت)
**الشعریٰ** ایک روشن ستارہ ہے جو جوزاء کے ساتھ سخت گرمی کے زمانہ میں طلو ع ہوتا ہے جس کی بعض قبائل عرب پرستش کرتے تھے۔

قرآن میں ذکر
------------

اس کا ذکر قرآن میں ایک مرتبہ آیا ہے

* وَأَنَّهُ هُوَ رَبُّ الشِّعْرَى
* اور یہ کہ وہی رب ہے شعریٰ (ستارہ) کا

شعریٰ ایک ستارے کا نام ہے جو جوزاؔ کے پیچھے واقع ہوا ہے۔

شعریٰ نامی دو ستارے
-------------------

شعریٰ دو ستارے ہیں ‘ ایک کو عبور کہتے ہیں اور دوسرے کو قمیص۔ پہلا "شعریٰ یمانیہ "سے موسوم ہے اور دوسرا ستارہ "الشعری الغمیصاء "سے ہے جس کے معنی "آنسوئوں کے جاری ہونے کے ہیں  قرآن میں عبور مراد ہے۔

شعریٰ کے پجاری
--------------

بنی خزاعہ عبور کی پوجا کرتے تھے۔ کوئی شخص تھا کبشہ ‘ یہ بنی خزاعہ کا ایک سردار تھا۔ اسی نے اس رسم بد کی ایجاد کی اور قریش کے بت پرستی کے رواج کی مخالفت کی۔ رسول اللہ (صلی اللہ علیہ وآلہ وسلم) کو بھی عرب اسی مناسبت سے ابن ابی کبشہ کہتے تھے کیونکہ آپ (صلی اللہ علیہ وآلہ وسلم) نے بھی عرب کی بت پرستی کی مخالفت کی تھی۔ شعریٰ کے رب ہونے کا خصوصی ذکر اس وجہ سے کیا کہ وہ لوگ شعریٰ کو پوجتے تھے۔ اللہ نے رب الشعریٰ فرما کر یہ بات ظاہر کردی کہ شعریٰ تو اللہ کی ایک مخلوق ہے وہ قابل عبادت نہیں ہے جیسا لاۃ و عزّٰی ویسا ہی شعریٰ ہے۔  

علما ہیئت کی تحقیق میں یہ آسمان کا روشن ترین ستارہ ہے۔ اس کی پرستش نہ صرف عربوں میں بلکہ متعدد قدیم مشرک، جاہلی قوموں، مصریوں، یونانیوں، رومیوں وغیرہ میں کثرت وشدت سے ہوتی رہی ہے، قرآن مجید نے اس کا نام اس سیاق میں لاکر سارے نظام ستارہ پرستی پر ضرب لگادی۔ مغربی محققین کا بیان ہے کہ الحجر کے نباطی عہد کے کتبوں میں اس دیوی کا نام منات دیوی کے نام کے ساتھ ساتھ ملتا ہے۔

شعری ستارے کے انگریزی میں کئی نام ہیں۔ اسے CANIS MAJORIS اور DOG STAR, SIRIUS بھی کہا جاتا ہے انسائیکلو پیڈیا بریٹانیکا میں SIRIUS کے عنوان کے ضمن میں جو معلومات ہیں

یہ ستارہ مجموعہ نجوم میں روشن ترین ستارہ ہے۔ سورج سے بھی اس کی روشنی اکیس گنا زیادہ ہے اور حجم میں بھی یہ سورج سے بڑا ہے۔ اس کی سطح کا درجۂ حرارت بھی کافی زیادہ ہے۔ زمین سے اس کا فاصلہ آٹھ اعشاریہ چھ .8.6 نوری سال ہے۔ قدیم مصری اس کو بہت مقدس مانتے تھے، کیونکہ یہ جس موسم میں طلوع ہوتا اس وقت دریائے نیل میں سیلاب کی آمد آمد ہوتی۔ تمام علاقہ سیراب ہو کر سر سبز و شاداب ہوجاتا۔ مصریوں کا عرصہ دراز تک یہی عقیدہ رہا کہ شعری ستارہ کے طلوع کے باعث مصر میں خوش حالی کا دور دورہ ہوتا ہے، اس لیے وہ اسے ہر قسم کی سر سبزیوں اور شادابیوں کا خالق یقین کرتے تھے اور اس کی عبادت کیا کرتے تھے۔

حوالہ جات
---------

1. ↑  حاشیہ الجمل علی الجلالین
2. ↑  تفسیر مظہری قاضی ثناء اللہ پانی پتی
3. ↑  تفسیر ماجدی عبد الماجد دریابادی
4. ↑  انسائیکلو پیڈیا۔ جلد 20
**سجاتا وسنت منوہر** (پیدائش: 28 اگست 1934ء) بھارتی عدالت عظمیٰ کی سابق جج اور نیشنل ہیومن رائٹس کمیشن آف انڈیا کی سابق رکن ہیں۔

ابتدائی زندگی اور تعلیم
-----------------------

منوہر ایک مضبوط قانونی پس منظر والے خاندان میں پیدا ہوئی تھی۔ ان کے والد کانتی لال ٹھاکوریڈاس ڈیسائی بعد میں گجرات ہائی کورٹ کے دوسرے چیف جسٹس بنیں گے۔ اس نے ایلفنسٹن کالج ، بمبئی سے گریجویشن کیا اور پھر لیڈی مارگریٹ ہال ، آکسفورڈ چلی گئی جہاں اس نے فلسفہ، سیاست اور اقتصادیات پڑھی۔

عملی زندگی
----------

آکسفورڈ کے بعد، اسے لنکنز ان کے بار میں بلایا گیا اور اس نے بار کے امتحان کے پارٹس 1 اور 2 کے تمام پرچے بیک وقت پاس کر لے۔ وہ بھارت واپس آگئیں جہاں انھوں نے 1958ء میں بمبئی ہائی کورٹ کی اصل طرف مشق شروع کی۔ وہ بنیادی طور پر تجارتی معاملات سے نمٹتی تھیں، لیکن قانونی امداد کی اسکیموں کے تحت فیملی قانون کے بہت سے کیس بھی لیتی تھیں۔ یہ اس سے پہلے کی بات ہے کہ بھارت میں سرکاری قانونی امداد کا باقاعدہ پروگرام تھا، اس لیے اس نے رضاکارانہ طور پر خود کو 30 سے زیادہ غیر سرکاری تنظیموں سے منسلک کیا۔ 

تقریباً 20 سال کی مشقوں کے بعد، جس میں عوامی دلچسپی اور پرو بونو کام کی کافی تعداد شامل تھی، وہ 1978ء میں بمبئی کی ہائی کورٹ کی جج مقرر ہوئیں، جو اس عدالت کی پہلی خاتون جج تھیں۔ جنوری، 1994ء میں، وہ بمبئی ہائی کورٹ کی چیف جسٹس مقرر ہوئیں، اس عہدے پر فائز ہونے والی پہلی خاتون تھیں۔ اپریل 1994ء میں، انہیں کیرالہ ہائی کورٹ کی چیف جسٹس کے طور پر تبدیل کر دیا گیا، وہ دوبارہ اس عہدے پر فائز ہونے والی پہلی خاتون تھیں۔ 1994ء (نومبر) کے آخر میں ہائی کورٹ کی جج کے طور پر 16 سال بعد، وہ سپریم کورٹ آف انڈیا کی جج مقرر ہوئیں اور بعد میں 1999ء میں ریٹائر ہوئیں۔

ایک جج کے طور پر، اس نے سیاسی اور عوامی دباؤ کے خلاف قانون کی حکمرانی کا دفاع کرتے ہوئے ایک مضبوط آزاد موقف اختیار کیا۔ ایک معاملے میں، ان سے بھارت کے مثبت ایکشن پروگرام کے ایک پہلو کی آئینی حیثیت پر فیصلہ کرنے کے لیے کہا گیا تھا۔ اس وقت کی حکومت نے یونیورسٹیوں سے تحقیقی ڈگریوں میں داخلے کے لیے کوٹے کا نظام نافذ کرنے کی تجویز پیش کی۔ اس کا مطلب یہ تھا کہ دستیاب جگہیں طلباء کو ان کی ذات اور مذہب کی بنیاد پر تقسیم کی جائیں گی، نہ کہ ان کی اہلیت پر۔ جسٹس سجاتا منوہر نے یہ غیر آئینی فیصلہ سنایا، بعض مفاد پرست گروہوں کے شدید ردعمل کے باوجود، جنھوں نے عوامی ناراضگی کا مظاہرہ کرتے ہوئے اس کا پتلا جلایا۔ 

ریٹائرمنٹ کے بعد، وہ نیشنل ہیومن رائٹس کمیشن میں تعینات ہوئیں۔ وہ لیڈی مارگریٹ ہال، آکسفورڈ کی اعزازی ساتھی اور لنکنز ان، لندن کی اعزازی بینچر ہیں۔ وہ آکسفورڈ یونیورسٹی کامن ویلتھ لا جرنل کی سرپرست بھی ہیں۔ 





1. 1 2 3 4 5 6  "Official Website of High Court of Bombay"۔ 05 جولا‎ئی 2015 میں اصل سے آرکائیو شدہ
2. ↑  Website - LMH
3. ↑  "GNLU"۔ www.gnlu.ac.in
شندور دنیا کا بلند ترین پولوگراؤنڈ کے طور پر مشہور ہے جہاں پر ہر سال گلگت بلتستان اور چترال کی ٹیموں کے درمیان پولو کا مقابلہ دیکھنے کے لیے دنیا بھر سے سیاح جولائی کو شندور کا رخ کرتے ہیں۔ شندور میں دو بڑی جھیلیں بھی ہیں۔ ایک جھیل ماحوران پال پولوگراؤنڈ کے پاس واقع ہے اور دوسری جھیل مشہور زمانہ مس جنالی کے پاس واقع ہے۔

شندور گلگت بلتستان کے ضلع غذر اور خیبر پختونخوا کے ضلع چترال کے بالکل درمیان واقع ہونے کی وجہ سے ہمیشہ اختلاف اور جھگڑوں کے علاؤہ سیاسی اداکاروں کا بھی ایک محور رہا ہے۔

حدود اربعہ
----------

ضلع غذر کے نقشے پر شندور مغرب کی سمت اور چترال کے نقشے پر مشرق کی سمت میں واقع ہے۔ طبعی لحاظ سے شندور پانچ حصوں پر مشتمل ہے۔ پہلا حصہ غوݯھار کہلاتا ہے۔دوسرا حصہ زنگیان شال کے نام سے پہچانا جاتا ہے۔  تیسرا حصہ جھیل کے اطراف کا میدانی علاقہ ہے جو جسے پنجی لشٹ کہتے ہیں چوتھا حصہ مڑان شال کہلاتا ہے جو جھیل کے مشرق میں ہے۔ پانچواں حصہ اشپیر زوم کہلاتا ہے۔

وجہ تسمیہ
---------

شندور کی وجہ تسمیہ کے حوالے سے کافی آرا پائے جاتے ہیں۔ یہاں کے مقامی بزرگوں کے بقول شندور کو زمانہ قدیم میں شاہانن دور کہا جاتا تھا جس کا مطلب ہے بادشاہوں کا گھر۔ چونکہ مقامی حاکم، مہتر اور راجاگان یہاں آکر پڑاؤ ڈالتے تھے اور پولو بھی کھیلا کرتے تھے۔ ایک اور روایت کے مطابق شندور کو پرانے زمانے میں شاوانانن دور سے بھی جانا جاتا تھا۔ کھوار زبان میں شاوانانن دور پریوں کے مسکن یا پریوں کے گھر کو کہا جاتا ہے۔

پولو کا آغاز
------------

شندور میں زمانہ قدیم سے پولو کھیلنے کا رواج رہا ہے۔ غذر اور چترال کے مقامی لوگ جب گرمیوں میں اپنے مال مویشی لیکر شندور آتے تو ساتھ کسی کھلے میدان میں پولو بھی کھیلتے تھے۔ رسمی طور پر شندور میں پولو کا آغاز اس وقت ہوا جب گلگت بلتستان کے انگریزی پولیٹیکل ایجنٹ لفٹننٹ کرنل ایویلین ہے کاب (جسے مقامی لوگ کاب صاب کہتے ہیں) نے شندور پر ایک مہا پولوگراؤنڈ بنانے کا حکم صادر فرمایا۔ پولوگراؤنڈ کی تعمیر کا یہ حکم کوہ غذر کے چارویلو اعلیٰ نیت قبول حیات کاکاخیل کو ملا تھا جنھوں نے اپنے حدود میں رہنے والے لوگوں کو کثیر تعداد میں جمع کیا اور یوں پولوگراؤنڈ کی تعمیر کا کام چند دنوں سے ایک مہینے کے قلیل عرصے میں مکمل ہوا۔ اس پولوگراؤنڈ کو۔مس جنالی کا نام دیا گیا۔ کرنل کاب اس کام سے متاثر ہوئے اور کسی انعام کی پیش کش کی جسے چاوریلو نیت قبول حیات کاکاخیل نے مسترد کر دیا۔ مگر کاب کی زد کی وجہ سے چارویلو نیت قبول حیات نے انعام کو اجتماعی مفاد میں لینے لیے مطالبہ کیا کہ انگلستان سے ٹھنڈے پانی کی مچھلی ٹراؤٹ وافر مقدار میں لاکر دریائے غذر اور متصل جھیلوں میں ڈال دیا جائے۔ یہ مطالبہ پورا ہوا اور یوں اس نسل کی مچھلی نے نقل مکانی کرکے ضلع غذر کی بیشتر جگہوں تک پہنچ گئی۔ اور یوں سیاحوں کے لیے بھی پولو میچ دیکھنے کے لیے ایک بڑے گراونڈ کے علاؤہ کھانے کے لیے مچھلی کی ایک بہترین نسل بھی پیدا ہو گئی۔

حوالہ جات
---------

1. 1 2
2. ↑  "آرکائیو کاپی"۔ 25 اگست 2022 میں اصل سے آرکائیو شدہ۔ اخذ شدہ بتاریخ 25 اگست 2022  الوسيط `|url-status=` تم تجاهله (معاونت)
3. ↑  "آرکائیو کاپی"۔ 25 اگست 2022 میں اصل سے آرکائیو شدہ۔ اخذ شدہ بتاریخ 25 اگست 2022  الوسيط `|url-status=` تم تجاهله (معاونت)
4. ↑
**سید بہاول شیر قلندر** مشائخ قادریہ میں بڑے طویل العمر بزرگ ہوئے ہیں۔

نام و نسب
---------

نام سید بہا الدین گیلانی۔ لقب بہاول شیر قلندر حجروی۔
سلسلہ نسب اس طرح ہے سید بہاول شاہ بن سید محمود بن سید علاؤ الدین المشہور زین العابدین بن سید مسیح الدین بن سید صدرالدین بن سید ظہیر الدین بن سید شمس الدین بن مؤمن بن سید مشتاق بن سید علی بن سید صالح بن سید قطب الدین بن سید عبدالرزاق بن سید شیخ عبدالقادر جیلانی 
آپ کے والد ماجد اور پھوپھی تبلیغِ اسلام کی غرض سے ہندوستان میں قصبہ بدایوں میں وارد ہوئے تھے۔ آپ کے والد اپنے وقت کے جید عالم و عارف تھے۔ عبادت و ریاضت زہد و تقویٰ میں اپنی مثال آپ تھے۔

پیدائش
------

مفتی غلام سرور لاہوری نے حدیقۃ الاولیاء میں تحریر فرمایا ہے:
کہ آپ کی عمر مبارک دو سو پچاس برس ہوئی اور وصال 973ھ میں ہوا، تو اس لحاظ سے تاریخِ ولادت 723ھ، مطابق 1323ء بنتی ہے۔ آپ کی پیدائش بغداد معلیٰ میں ہوئی۔کم سنی میں میں والد کے ہمراہ ہندوستان ورود ہوا تھا۔

حصولِ علم
---------

تعلیم و تربیت اپنے پدر بزرگوار سے پائی تھی۔ اِن کی وفات کے بعد پھوپھی نے جو اپنے وقت کی زاہدہ و عابدہ خاتون تھیں۔ انھوں نے اپنے سایۂ عاطفت میں لے لیا۔ تعلیم و تربیت پر خصوصی توجہ دی اور اس ذمہ داری کو احسن انداز میں پایۂ تکمیل تک پہنچایا۔ اس وقت کے علوم مروجہ کی تعلیم کی تکمیل فرمائی۔

بیعت و خلافت
------------

آپ سلسلہ عالیہ قادریہ میں شیخ عبدالجلال صحرائی کے خلیفہ تھے۔ آپ کا سلسلہ طریقت صرف نو واسطوں سے شہنشاہ بغداد سے متصل ہوتا ہے

وفات
----

آپ کی وفات 18/شوال المکرم 973ھ مطابق مئی/1566ء کو بعہدِ جلال الدین محمد اکبر بادشاہ ہوئی مزار شریف حجرہ شاہ مقیم تحصیل دیپالپور ضلع اوکاڑہ میں ہے۔

حوالہ جات
---------

1. ↑  تذکرۂ مقیمی صفحہ 63میاں محمد بخش۔ناشر میاں محمد بخش اکیڈمی ریڈچ انگلینڈ
2. ↑  حدیقۃ الاولیاء:54،مفتی غلام سرور قادری، پروگریسو بکس اردو بازار لاہور
3. ↑  خزینۃ الاصفیاء۔جلد اول صفحہ 198،مفتی غلام سرور لاہوری،مکتبہ نبویہ گنج بخش روڈ لاہور
**انا میبل لامسن** (پیدائش:2 مئی 1911ء)|(وفات:30 اپریل 1994ء) نیوزی لینڈ کرکٹ اور فیلڈ ہاکی کی نمائندے تھیں۔ وہ ایک بین الاقوامی ہاکی امپائر، کرکٹ اور ہاکی منتظم اور کھیلوں کی صحافی بھی تھیں۔

### سوانح عمری

لامسنہ 1911ء میں پامرسٹن نارتھ میں پیدا ہوئے۔ دائیں ہاتھ کی آف بریک باؤلر اور دائیں ہاتھ کی بلے باز، اس نے 1947-48ء اور 1954ء میں چار ٹیسٹ میچ کھیلے 2 میں نیوزی لینڈ کی کپتانی کی اس کے تمام کھیل انگلینڈ کے خلاف تھے اور وہ کبھی بھی جیتنے والی طرف نہیں تھی، دونوں گیمز میں اس نے کپتانی کی تھی۔ وہ نیوزی لینڈ کی اس ٹیم کی نائب کپتان تھیں جس نے 1934-35ء میں اپنا پہلا ٹیسٹ میچ کھیلا تھا لیکن ٹانگ کے پٹھوں میں کھنچاؤ کی وجہ سے انھیں میچ سے دستبردار ہونا پڑا تھا۔ انھوں نے اس ٹیم کی کپتانی کی جس نے 1938ء میں آسٹریلیا کا دورہ کیا (کوئی ٹیسٹ میچ نہیں)۔ وہ ویلنگٹن کے لیے مقامی کرکٹ کھیلتی تھیں۔  لامسن نے ہاکی میں نیوزی لینڈ کی نمائندگی بھی کی۔

### اعزازات

1989ء میں ملکہ کی سالگرہ کے اعزاز میں لامسن کو کرکٹ اور ہاکی کے لیے خدمات کے لیے آرڈر آف دی برٹش ایمپائر کا رکن مقرر کیا گیا۔

### خاندان

ان کے شوہر جیک لامسن تھے جنھوں نے 1937ء میں انگلینڈ کے دورے پر نیوزی لینڈ کے لیے کرکٹ کھیلی تھی لیکن کسی بھی ٹیسٹ میں نہیں کھیلے تھے۔ انھوں نے دسمبر 1938ء میں ویلنگٹن میں شادی کی۔ اس کی بہن جوئے لامسن ٹیسٹ کرکٹ کھلاڑی تھیں۔ اینا نے 1966ء میں نیوزی لینڈ کے دورہ انگلینڈ کا انتظام کیا۔ 1973ء میں انگلینڈ میں ہونے والے پہلے ویمن کرکٹ عالمی کپ میں حصہ لینے والی ٹیم کی جوائے مینیجر اور انا اسسٹنٹ منیجر تھیں۔

### انتقال

لامسن کا انتقال 30 اپریل 1994ء کو آکلینڈ، نیوزی لینڈ میں 82 سال کی عمر میں ہوا۔

مزید دیکھیے
-----------

* خواتین کی کرکٹ
* خواتین کی ٹیسٹ کرکٹ
* نیوزی لینڈ قومی خواتین کرکٹ ٹیم
* نیوزی لینڈ خواتین ٹیسٹ کرکٹ کھلاڑیوں کی فہرست

حوالہ جات
---------

1. ↑  "Player Profile: Ina Lamason"۔ CricketArchive۔ اخذ شدہ بتاریخ 27 نومبر 2021
2. ↑  Women's Cricket, Volume 8, Number 9, 1953
3. ↑  *The London Gazette*: (Supplement) no. 51774. p.. 17 June 1989.
**شلپا دیانند گپتا** (پیدائش: 24 فروری 1989ء، دہلی ، بھارت ) ایک بھارتی کرکٹر ہے۔  وہ ڈومیسٹک میچوں میں دہلی خواتین کرکٹ ٹیم کے لیے کھیلتی ہیں۔ شلپا گپتا روہنی ، دہلی میں پیدا ہوئیں۔ اس کے والد دیانند گپتا ایک پراپرٹی ڈیلر ہیں اور اس کی ماں سورنا گپتا ایک گھریلو خاتون ہیں۔ اس نے اپنی سکول کی تعلیم SKV پرشانت وہار سے حاصل کی اور کملا نہرو کالج، دہلی یونیورسٹی میں تعلیم حاصل کی۔ اس نے ہماچل پردیش یونیورسٹی سے ماسٹرز بھی کیا ہے۔

### پیشہ ورانہ کیریئر

شلپا گپتا کو بچپن سے ہی کرکٹ کھیلنے کا شوق تھا۔ اس کے والد نے کئی مواقع پر انکشاف کیا ہے کہ وہ بچپن سے ہی ٹیرس پر اپنے بھائی کے ساتھ کرکٹ کھیلتی تھی۔ وہ دہلی یونیورسٹی کی ٹیم نارتھ زون ٹیم سے منتخب ہونے اور انڈیا انٹرنیشنل ویمن ٹیم کے لیے 175 ویں کیپ حاصل کرنے کے بعد شہرت کی بلندیوں پر پہنچی۔

### کرکٹ کے بعد کی زندگی

شلپا گپتا نے 2012 ءمیں کرکٹ چھوڑ دی تھی۔ 2013ء میں انھیں وزارت دفاع ، حکومت ہند نے ایک سرکاری ملازمت دی تھی۔ اب وہ انڈین ایئر فورس میں سینئر آڈیٹر (سول) کے طور پر کام کر رہی ہیں ۔

حوالہ جات
---------

1. ↑  "Preeti Bose"۔ ESPN Cricinfo۔ اخذ شدہ بتاریخ 16 مئی 2016
**پروفیسر ملک محمد نواز اعوان** (پیدائش: 6 نومبر 1941ء) پاکستان سے تعلق رکھنے والے اردو زبان کے ادیب، تذکرہ نگار اور فارسی کے سابق پروفیسر ہیں۔ پاک فوج سے بھی وابستہ رہے۔

حالات زندگی
-----------

پروفیسر ملک محمد نواز 6 نومبر 1941ء کو ڈھوک چُورے گائوں، مردوال، وادی سون سکیسر ضلع خوشاب، صوبہ پنجاب (برطانوی ہند) میں پیدا ہوئے۔ ان کے والد کا نام ملک اللہ یار خان اعوان ہے۔ میٹرک مسلم ہائی سکول ملتان سے 1959ء میں اور ایف اے 1966ء میں لاہور بورڈ سے پاس کیا۔ بی اے 1970ء میں پنجاب یونیورسٹی جبکہ ایم اے فارسی کی سند نیشنل یونیورسٹی آف ماڈرن لینگویجز اسلام آباد سے سال 1973ء-1974ء سیشن میں حاصل کی۔ آرمی اسپیشل سرٹیفکیٹ آف ایجوکیشن 1964ء میں حاصل کیا۔ پاک فوج کا 23واں EJC کنونشن کورس اگست 1970ء میں پاس کیا۔ 24 سال تک پاک فوج میں بطور کلرک اور پھر بطور استاد خدمات سر انجام دیں۔ پھر اٹھارہ برس تک بطور پروفیسر تدریسی شعبے سے منسلک رہنے کے بعد نومبر 2001ء میں سبکدوش ہوئے۔ آپ کی دو کتابیں **سرگزشت دل نواز** (خودنوشت) 2018ء میں شائع ہوئی جس میں مصنف نے اپنی زندگی کے تقریباً 75 برس کی داستان قلم بند کی ہے۔ دوسری کتاب **زیست کنندگانِ مردوال** جنوری 2022ء میں شائع ہو چکی ہے جس میں مصنف نے اپنے گائوں مردوال (وادی سون سکیسر، ضلع خوشاب) کے کاشتکار اور غیر کاشتکار خاندانوں کا تذکرہ بیان کیا ہے۔

حوالہ جات
---------

1. ↑  پروفیسر ملک محمد نواز، سرگزشت دل نواز، شہریار پبلی کیشنز، اسلام آباد، طبع دوم 2021ء، پس ورق
**مولانا ابو المنظور محمد نظام الدین ملتانی حنفی قادری سروری** ملتان میں پید اہوئے، اپنے دور کے باکمال اساتذہ سے تحصیل علم کی۔ دربار شریف سلطان العافین سلطان باہو کے سجادہ نشین امیر سلطان کے دست مبارک پر بیعت ہوئے اور تا حیات تحریر و تقریر کے ذریعے مسلک اہل سنت و جماعت کی تبلیغ و حمایت کرتے رہے، مناظرہ میں ید طولی رکھتے تھے،   

آپ بفضلہ تعالی مناظرے میں کامیاب رہتے، یہی وجہ تھی کہ منافقین ان کا سامنا کر نے سے گھبراتے تھے۔
مولانامحمد نظام الدین ملتانی نے تصانیف کا پڑاذخیرہ یادگار چھوڑا لیکن آپ کے بیٹے کا شتکاری میں مصروفیت کی بنا پر آپ کی تصانیف کی اشاعت نہیں کر سکے اس لیے آج کل یہ کتا بیں نایاب ہیں، آپ کی تصانیف کے نام یہ ہیں :۔

* سلطان الفقہ المعروف فتاوی نظامیہ، گیارہ جلدوں میں ان سوالات کے جوابات کا مجموعہ ہے جو وقتافوقتا اطراف و اکناف سے آپ کے پاس آتے رہتے تھے،
* حقیقت مذہب شیعہ
* بم کا گولہ بر رافضی ٹولہ
* قہر یزدائی برقلعہ قادیانی
* اباطیل وہابیہ
* النصح المارب فی احکام اللحی والشوارب
* القول الجلی فی ردحسین علی دیوبندی
* عقائد علما، دیوبند
* بلاغ المبین
* تفسیر نور
* مکہ بجواب طمانچہ
* سیرت المقلدین
* تحفتہ الناظرین یادگار نظام الدین
* سيف النعمان علی اہل الطغيان
* سلطان التفاسیر دس پارے)
* زمانے کا تغیر
* راہ عرفان ( بزبان پنجابی )
* تحفہ دستگیر
* تحفہ محبوب سبحانی حضرت شیخ عبد القادر جیلانی المعروف بہ شرح قصیدہ غوثیہ اردو شرح ہے)۔
* صمصام الامامیہ علی اعناق الرافضیہ
* جرعہ غسلین در حلق غیر مقلدین

محمد نظام الدین ملتانی کا مولد و منشاملتان شریف ہے، بعد ازاں وزیر آباد، دروازہ موجدین میں منتقل ہو گئے اور یہیں آپ کاوصال ہوا۔

حوالہ جات
---------

1. ↑  تذکرہ علمائے پنجاب صفحہ 778مکتبہ رحمانیہ اردو بازار لاہور